
Oblast počinje objašnjenjem da se oko svakog provodnika, kroz koji protiče struja (bilo jednosmerna ili vremenski promenljiva) formira magnetsko polje H koje je vektorska fizička veličina. Jedinica je A/m.  Način računanja polja u odnosu na smer struje objašnjen je u materijalima na koje ste upućeni. 
Važno je podsetiti se šta je to vektorski proizvod. Obratite pažnju dl  vektor ima pravac i smer struje, dok je vektor rastojanja orijentisan od provodnika. Takođe, primetite da H na nekom rastojanju od provodnika (ovog pravolinijskog) menja pravac i smer, dok mu intenzitet ostaje konstantan.
Kod nalaženja vektora H, proraditi primer gde se nalazi H od beskonačnog provodnika, zatim od konačnog, i u centru kružne konture (problem u ravni). Kada se ti slučajevi prorade, naći H u centru kvadratne konture kroz koju protiče struja, i pravougaone. Ti zadaci vrlo često su i ispitni ili kolokvijumski.
Primer za vežbu:
1. Kolika jačina struje protiĉe kroz kružni provodnik, ako je jaĉina polja u centru kruga polupreĉnika a = 10 cm, 
H = 20 A/m. Odrediti smer struje, ako je pravac polja, usmeren u svesku.
2. Oko kvadratnog zatvorenog kola sa strujom I = 3,14 A obavijeno je kruţno zatvoreno kolo sa strujom I1 . Smer struje u kvadratnom kolu naznačiti na slici. Kolika je struja I1 i u kome smeru ona teče da bi magnetna indukcija u središtu kruga O bila jednaka nuli?
3. Dva paralelna pravolinijska provodnika velikih dužina nalaze se na međusobnom rastojanju od 25 cm. Ako kroz provodnike protiĉu struje I1 = 10 A i I2 =15 A, u istom smeru, odrediti tačku u kojem će jaĉina magnetnog polja biti jednaka nuli. 
-Rešiti predhodni zadatak uz pretpostavku da su smerovi struja u provodnicima suprotni. 

Idemo još malo dalje:
Pored  vektora H  koja predstavlja osnovnu karakteristiku magnetnog polja u nekoj taĉki tog polja, uvedena je i veliĉina koja se naziva MAGNETNA INDUKCIJA. Ona se oznaĉava slovom B i predstavlja vektorsku veličinu.  Ako se malo prisetite elektrostatike, ova dva vektora su analogna onim u elektrostatici, E i D. U vazduhu (i vakuumu) su ova dva vektora kolinearna. 
Ovde je trenutak i da rekapituliramo kakvih sve materijala imamo, u magnetnom smislu. Dok smo, proučavajući elektrostatiku utvrdili da sve materijale možemo da podelimo na provodnike i izolatore (dielektrike), u magnetnom bi mogli da damo podelu na feromagnetike i neferomagnetike, pri čemu se ovi drugi dele na dija i para magnetike). Grupa feromagnetika su samo tri elementa iz periodnog sistema, gvožđe kobalt i nikl. 

ODNOS IZMEĐU B I H

Kod nemagnetnih materijala je ovaj odnos u svakoj taĉki magnetnog polja konstantan i on iznosi: 
μ0 = B/ H
gde je: B- magnetna indukcija ( negde se zove u literaturi gustina magnetnih linija ),  jedinica je Tesla i označava se sa T
H jačina magnetnog polja ( A/m ) ;
μ0 magnetna propustljivost, permeabilnost ( permeabilitet ) jedinca Tm/A.
Vrednost  μ0  je 4π x10-7Tm/A. Ovu konstantu treba znati.
Magnetni materijali ( feromagnetici ) 
Kod magnetnih materijala odnos između B i H zavisi kako od vrste magneta-magnetnog materijala  tako i od stepena njenog opterećenja ( zasićenja ). Taj odnos, koji nije stalan, definiše se u nekoj tački kao
μ = B/ H
I to μ = μ0 μr
gde je μr relativna magnetska permeabilnost
Inače veza B I H nije linearna, iščitava se sa krive magnećenja, odnosno histerezisne krive.
Više o tome potražite po literaturi( mali domaći), kako biste shvatili zašto su ovi materijali bitni. U njima se mogu postići velike vrednosti B za iste struje.

Primeri dati za vežbu mogu biti promenjeni u “ naći vector magnetske indukcije” , umesto magnetskog polja.
Sledeće, što bi na času objasnili je magnetska sila koja postoji između dva provodnika kroz koje teku struje. Provežbajte kako se nalazi sila, opet taj vektorski proizvod:
1. Kad kroz dva provodnika, beskonačno duga , paralelna, teku struje u istom smeru
2. Kad kroz dva provodnika, beskonačno duga , paralelna, teku struje u suprotnom smeru
3. Kada imate tri provodnika, sa različitim kombinacijama struja
I ovde se prisetite, kad imamo tri provodnika, sila  na napr. treći potiče od toga što se treći provodnik našao u polju 1. i u polju drugog. Znači vektorski zbir.
Neka kombinacija je gotovo uvek na ispitu (kolokvijumu). Obratite pažnju,ako je provodnik veoma dug, obično se traži podužna sila a to je sila podeljena sa dužinom.





